AlexejDobrolubov/national_council_slovak_2010 huggingface dataset:
23. schôdza NR SR - 2.deň - A. dopoludnia
Dátum: 2021-01-27
Poslanec: Borguľa, Martin (SME RODINA)
Druh vystúpenia: Vystúpenie s faktickou poznámkou

34. Ďakujem za slovo, pani ministerka. Vy ste mi veľa vecí vysvetlili a ja ani nespochybňujem váš morálny kredit a hodnotu ako ministerky, čiže ja nemám strach, že vy by ste sa dopúšťali niečoho nekalého v zmysle nahliadania do spisov, len nebudete vždy ministerkou vy a jedného dňa ten ministerský váš mandát skončí a nevieme, kto sa v budúcnosti stane tým ministrom. Vy aj teraz, keď, vy ste povedali v podstate takúto vec, že notári vám nedávali tie spisy. Čiže vy ste si nevedeli vymôcť právo. A tým, že ste si ho vy nevedeli vymôcť, tak de facto teraz budeme postihovať ľudí a budú ich osobné údaje kvázi dostupnejšie? Lebo ja by som skôr chcel posunúť tú kompetenciu toho vymoženia. Tak keď vám nedáva spis, tak mu jednoducho zoberte licenciu tomu notárovi a hotovo. A donotároval, keď nerešpektuje svojich, svoje kontrolné mechanizmy. To je jedna vec. A druhá vec, že keď ste rozprávali o tom zapožičaní si spisu, čo rozumiem, chápem, že teda nahliadanie a zapožičanie sú dve rozdielne veci, ale aj tu, keď ste o tom hovorili, tak ste to odôvodnili, že prečo si chcete zapožičiavať ten spis, konkrétne ste povedali, že napríklad boli nejaké prieťahy v konaniach a kvôli tomu ste ho zapožičali. Čiže to odôvodnenie sa mi zdá také náležité, že celkom aj ja teda ako osoba, ktorá bude mať notárske konanie, si rád prečítam, že ste si zapožičali môj spis a práve ste si ho zapožičali z dôvodu toho, že tam boli prieťahy v konaní. V podstate sa jedná o také drobnosti, ktorým vieme ten zákon vyšperkovať. Hovorím, je to trošku vedľajšie pri téme vydržaní, lebo to úplne s vami súhlasím, že vydržanie, to už dávno asi nemalo byť u notárov, ale malo to byť na súde, ale ešte otázka, že či naozaj sa nezapodievať s tým, že teda, áno, môže si zapožičať, ale s odôvodnením a posilniť kompetenciu ministerstva, keď teda ho ten notár nepočúva. Ďakujem.
23. schôdza NR SR - 2.deň - A. dopoludnia
Dátum: 2021-01-27
Poslanec: Borguľa, Martin (SME RODINA)
Druh vystúpenia: Vystúpenie s faktickou poznámkou

22. Ďakujem za slovo. Veľmi pozorne som počúval tento príspevok, ja len by som si to chcel teda ujasniť, či som to správne pochopil, lebo vy ste to povedali, pán kolega, trošku takou právnickou rečou, ale asi preložené do ľudskej reči to znamenalo, že keď mám u notára dneska svoje dedičské konanie alebo dedičské konanie svojej rodiny, tak minister bez odôvodnenia si tento spis o mojom dedičskom konaní môže zobrať a môže ho študovať. Dodnes bola tá situácia taká, že v odôvodnenom prípade si mohol do toho spisu nahliadať. Tak toto chápem správne. A váš pozmeňovací návrh, teda pani ministerka kýve, že nie, čiže veľmi pekne prosím o vysvetlenie, lebo ja som to teda pochopil tak, že týmto návrhom okrem toho, že sa berie notárom možnosť vyvlastňovať alebo potvrdzovať vydržanie, s čím ja úplne súhlasím, lebo podľa mňa sa tam dialo veľa podvodov. Tak ešte v nejakej časti, nazvime to pod čiarou, sa píše teda, že môže si minister zobrať napríklad spis môjho dedičského konania od notára, s čím teda musím úprimne povedať, že asi nie úplne súhlasím, preto prosím o vysvetlenie. Ďakujem.
23. schôdza NR SR - 1.deň - B. popoludní
Dátum: 2021-01-26
Poslanec: Borguľa, Martin (SME RODINA)
Druh vystúpenia: Vystúpenie s faktickou poznámkou

217. Áno, ďakujem za vystúpenie demagogické, veľmi demagogické pána Blanára, lebo, pán Blanár, ja naozaj neviem, že či proste to robíte naschvál, alebo iba tomu nerozumiete. Bankový odvod boli uložené peniaze na nejakom účte, ktorý sa nijakým spôsobom nemohli používať, nijakým. Nemohli ste ich používať. Táto vláda povedala bankám, my vám ten odvod odpustíme za podmienky, že vy tie peniaze budete investovať do hospodárstva, čo aj urobili, čiže rozhýbali sme peniaze, rozhýbali sme ekonomiku. A teda že som precitol? Nie, pán Blanár, my pomáhame presne vtedy, kedy pomáhať treba. Keď prišla prvá vlna, my sme odložili splátky o deväť mesiacov. Teraz to deväťmesačné obdobie pomaly končí a my diskutujeme a to je podľa mňa veľmi správne diskutovať o tom, ako pomôcť ľuďom ďalej. Pán minister si myslí, že najlepšie je im pomôcť tak, že individuálne budú jednať s bankami. Ja osobne si myslím, že to netreba nechať úplne na banky a treba banky pritlačiť, alebo treba tým ľuďom dať zázemie, z ktorého oni budú vedieť požiadať o odklad splátok a tento bude odložený. Pán kolega Susko, mne sa to zdá nekorektné odpúšťať za to obdobie aj, aj úroky. Jednoducho my sme, my istinu odpustíme, alebo odpustíme, odložíme, čiže za toto obdobie ľudia musia platiť naozaj len tú drobnú, to 1 % z tej splátky, a to je ten úrok. Aj tá banka zamestnáva kopec ľudí, aj tí bankári z niečoho žijú. Ja im, myslím si, že majú zisky vysoké a neviem, ale zdá sa mi nekorektné proste im zasahovať do ich podnikania. Na druhej strane si myslím, že veľká pomoc ľuďom – odklad tej splátky, keď im ostane iba ten jednopercentný úrok. Celá istina je odložená, banka o nič neprichádza, ľudia sa vedia nadýchnuť a v dobe, keď už ekonomika bude fungovať, tak vedia ďalej splácať.
23. schôdza NR SR - 1.deň - B. popoludní
Dátum: 2021-01-26
Poslanec: Borguľa, Martin (SME RODINA)
Druh vystúpenia: Vystúpenie v rozprave

197. Vážený pán predsedajúci, vážený pán podpredseda vlády, kolegyne, kolegovia, dovoľte mi, aby som v krátkosti skúsil pripomenúť minulosť sčítavania, naposledy to bolo v roku 2011, a ak si dobre pamätáte, skončilo to veľkou katastrofou, lebo vtedy sa objavilo množstvo hejterov a ľudí, ktorí odporúčali jednoducho sa tohto sčítania nezúčastniť, resp. neuvádzať v ňom údaje, ktoré sa boli, boli požadované v tej dobe, to boli, či máte automatickú pračku a podobne. Na základe tohto, žiaľ, Štatistický úrad dostal informácie, ktoré boli veľmi skreslené a na základe týchto skreslených údajov následne sa prerozdeľovali peniaze do komunálnych rozpočtov, to je jeden problém. Čiže napríklad taká Bratislava ročne prichádzala o 10 mil. euro len skrz zlé sčítanie obyvateľov. Napríklad v mestskej časti Petržalka v sčítaní obyvateľov sa prihlásilo 104-tisíc obyvateľov, ale v skutočnosti podľa ich evidencie tam žije 117-tisíc trvalo prihlásených obyvateľov. Proste robilo to obrovské problémy samosprávam. A toto sčítanie takto nekorektne spravené robí obrovské problémy celému štátnemu aparátu vrátane nás, lebo jednoducho my keď o niečom rozhodujeme, tak my musíme mať predsa nejaký základ, nejakú bázu korektných údajov, ktoré používame pri tomto našom rozhodovaní. V prípade, že toto nemáme a rozprávame sa o niečom, neviem, nejakej národnostnej menšine, ktorá je, je sčítaná úplne zle a možno má v sčítaní mizivé percento, ale v skutočnosti má to percento oveľa vyššie, tak aj naše rozhodnutia logicky nemôžu byť dobré a správne, keď základné údaje máme zlé. Každý z vás, ktorý tu sedí v Národnej rade, a je jedno, či je to opozičný alebo koaličný poslanec, tak každý z vás vo svojej komunite je svojím spôsobom autoritou. Ja vás preto chcem všetkých vyzvať, požiadať, aby sme spoločne spoločnými silami sa snažili naše okolie presvedčiť o tom, že sčítanie obyvateľstva po desiatich rokoch, ináč je to veľmi výnimočné, že sa sčítavame až po desiatich rokoch, lebo v Európskej únii to vôbec nie je štandardom a sčítava sa oveľa častejšie, my sčítavame raz za desať rokov, naposledy v 2011, teraz 2021, no ale chcem vás teda požiadať, aby ste skúšali všetci a každý z vás vplývať na svoje okolie tak, aby sme toto sčítanie obyvateľov nebrali na ľahkú váhu. Údaje, ktoré z neho vyplynú, tak na základe týchto údajov bude štátna správa, samospráva aj my v parlamente pracovať najbližších desať rokov. Preto bez ohľadu na to, či ste koaličný, opozičný poslanec, či ste práve odídený alebo prídený poslanec, vás prosím a žiadam, aby ste vplývali na svoje okolie z pozície autority poslanca, z pozície človeka, ktorý vo svojej komúne niečo znamená, aby ste vplývali na svoje okolie, aby toto sčítanie bolo brané vážne a bolo urobené korektne, aby sme jednoducho nedovolili všetkým hoaxérom, hejterom, aby nám to zase zničili a aby jednoducho to sčítanie bolo, 60 mil. síce bude stáť, ale aby proste to boli vyhodené peniaze, lebo nakoniec tie údaje, ktoré z toho dostaneme, budú úplne nezmyselné. Ďakujem vám za vypočutie.
22. schôdza NR SR - 2.deň - B. popoludní 2
Dátum: 2021-01-14
Poslanec: Borguľa, Martin (SME RODINA)
Druh vystúpenia: Vystúpenie s faktickou poznámkou

18. Ďakujem za slovo. Jasne treba odsúdiť všetkých tých, ktorí si myslia, že sú niečo viac ako ostatní obyčajní ľudia, ktorí sa predbiehajú, ktorí sú netrpezliví, ktorí chcú byť zaočkovaní čím skôr, častokrát úplne z egoistických dôvodov typu, že chcem ísť na dovolenku do nejakej, do nejakej exotiky. A takýchto ľudí možno ani netreba pokutovať, to stačí, aby ich spoločnosť odsúdila tak, ako aj odsúdila pani Cibulkovú. Však koniec koncov ten, ten lynč, čo ona dostala, si myslím, si zapamätá do konca života. A presne ako povedal Boris Kollár, lekárov, ktorí zachránia hoc´ jednu vakcínu, treba chváliť. Keď naozaj ostane tá vakcína dve hodiny, tuším môže byť po rozmrazení ešte použiteľná, a lekár nájde niekoho z ulice, z čakárne, ktorý príde a povie, že, áno, chcem byť zaočkovaný a tú vakcínu zachráni pri tomto nedostatku vakcín, ktoré aktuálne máme, tak taký lekár musí byť pochválený. Také zariadenie nemôže byť pokutované 10 000-eurovou pokutou. To je nezmysel. Koniec koncov to zariadenie, ktoré spokutujeme, vo väčšine budú to štátne zariadenia. Tak čo, neskôr ich budeme oddlžovať? Lebo tie nemocnice majú tak či tak veľké dlhy. Takýchto lekárov, zdravotníkov, treba im všetkým poďakovať za prácu, ktorú robia. A tí, ktorí ešte urobia aj túto nadprácu, že snažia sa zachrániť každú jednu vakcínu, tým treba nič iné, len poďakovať.
22. schôdza NR SR - 2.deň - B. popoludní
Dátum: 2021-01-14
Poslanec: Borguľa, Martin (SME RODINA)
Druh vystúpenia: Vystúpenie s faktickou poznámkou

22. Ďakujem veľmi pekne za slovo. Ja v prvom rade sa chcem všetkým kolegom poďakovať za dnešné konštruktívne rokovanie v dobrej atmosfére, lebo je to úplne niečo iné, ako to bolo, ako to bolo včera, kedy sme sa, kedy to tu vyzeralo, že sa koaliční partneri napádajú. Chýbala opozícia, SMER aj HLAS, o to je to dneska asi kľudnejšie, že jednoducho ťaháme za jeden koniec k úžitku ľudí tak, aby sa nám čo najskôr podarilo potlačiť zákernú chorobu. Rovnako sa mi zdá zvláštne, keď ideme pokutovať vo väčšine prípadov zdravotnícke zariadenia, ktoré, príde diskusia čochvíľa, že budeme oddlžovať. Čiže ideme niekomu dávať pokuty, a teda tie sa asi budú, abo z tých, tiež z tých sa budú navyšovať dlhy a následne budeme tieto zdravotnícke zariadenia oddlžovať. Myslím si, že pokutovaní by mali byť jednotlivci, ktorí zlyhávajú, či už vtedy, keď hľadajú cestičky, ako sa predbehnúť, ako tu bol prípad pani Cibulkovej, alebo vôbec keď to umožňujú, aby niekto dostal takúto absolútne bezcharakternú hyenistickú prednosť v očkovaní pred tými, ktorí to skutočne potrebujú, pred zdravotníkmi, pred ľuďmi, ktorí sú v priamom ohrození života, pred seniormi atď. Ďakujem za slovo.
72. schôdza NR SR - 3.deň - B. popoludní
Dátum: 2022-09-21
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

74. Ďakujem za slovo, vážený pán predsedajúci. Kolegyne, kolegovia, ďakujem pekne, pán kolega Viskupič, že si upozornil na realitu, ktorá momentálne panuje na školách, a zároveň si odporúčal alebo si upozornil aj na to, že sa tento zákon o krúžkovnom, o voľnočasových aktivitách detí nepodaril a treba ho zrušiť už len z toho dôvodu, že naozaj to ohrozuje činnosť následne aj samospráv a existujúci systém využitia voľného času, ktorý je pomerne dobre rozbehnutý, a myslím si, že v tých mnohých krúžkoch a mnohých športových, kultúrnych oddeleniach po mestách a obciach sa nachádza veľa aktivít, ktoré deti a žiaci využívajú. Tí z nás, ktorí majú aký-taký kontakt s realitou, nemôžu tento projekt podporiť. Očakávame tiež, čo povie Ústavný súd, samozrejme, ale možno viete, možno nie, v týchto dňoch už existuje viacero podnetov z rôznych stupňov škôl, či sú to základné alebo stredné školy, ktoré začínajú rozmýšľať, ako idú ušetriť na energiách a napríklad jedna zo škôl, poviem ako príklad, sa rozhodla, že bude kúriť len do desiatej a potom utlmí kúrenie. No tak si predstavte, čo tí rodičia teraz prežívajú, keď im ten edupage včera alebo dneska ťukol a toto si prečítali. Sú rôzne prístupy. Každá škola má, samozrejme, iné podmienky, ale toto sú hlavné veci, ktoré sú teraz, na ktoré sa treba sústrediť, a očakávajme teda, že nakoniec tento zákon, ktorý postihuje aj samosprávy, Ústavný súd nejakým spôsobom posúdi ako neústavný. Ďakujem pekne.
71. schôdza NR SR - 1.deň - B. popoludní
Dátum: 2022-09-13
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

92. Ďakujem pekne za slovo, pán predsedajúci. Milý kolega Matúš Šutaj Eštok, naozaj si pomenoval veci veľmi pravdivo vo svojom príhovore a keď si spomínal o tých rôznych číslach, ktoré sa tu uvádzali smerom k tým argumentom, ktoré svedčia o odvolávaní pána ministra Mikulca, tak musím povedať, že trošku je to možno zavádzajúce. Ja som v priebehu našich terajších prázdnin počúval rôzne vyjadrenia rôznych koaličných, vtedy ešte koaličných politikov a zapamätal som si jednu takú zaujímavú, zaujímavé spojenie slovné, lebo viete, stále sa tu hovorí o nejakom kradnutí dve miliardy ročne, tri miliardy ročne, ja neviem, kde tie peniaze sú, ak teraz nikto nekradne. No ale vysvetlenie som dostal v tom videu, kde sa povedalo, že áno, to všetci predtým kradli, teraz sa nekradne, teraz sa len tak trošku rozplytváva. Neviem, či ste si to všimli, ja by som chcel na to upozorniť verejnosť, teraz sa nekradne, teraz sa rozplytváva. Takže takto sa momentálne pomenuváva to kradnutie, ktoré nie je kradnutie, ale rozplytvávanie pre oživenie tejto debaty. A naozaj si pomenoval veci, ako sa majú. A tie dôsledky v podobe vyhasnutých životov rôznych ľudí, ktorí sa s týmto stretávajú, sú naozaj mementom, ktoré by sme mali mať stále na pamäti. Ďakujem pekne.
66. schôdza NR SR - 7.deň - A. dopoludnia
Dátum: 2022-06-23
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

111. Ďakujem za slovo, pán predseda. Pán kolega Suja, ja som tak trošku prekvapený s tými tvrdeniami, ktoré si uvádzal vo svojom vystúpení, a to z toho dôvodu, že evidovali sme pred nejakým časom, neviem, dva-tri mesiace možno, že pán minister Vlčan, minister pôdohospodárstva podpísal akési memorandum s obchodníkmi práve o maržiach a zdá sa, že by bolo treba vyhodnotiť, že ako funguje. Pretože ak je to tak, ako si povedal na príklade toho chleba, tak asi to celkom nefunguje. My čo chodíme pravidelne nakupovať, vieme, ako rastú ceny potravín a vieme, že každý týždeň treba pridať pár euro za ten istý nákup, ktorý sa pravidelne opakuje a naozaj riešenie je treba nejaké nájsť, aspoň dočasné. A chcel by som možno povzbudiť aj kolegov z koalície, aby si overili, ja som dnes ráno počul, možno ste to počuli aj vy, že pán prezident Spojených štátov amerických John Biden vyzval federálnu vládu, aby na istý čas, možno na tri alebo šesť mesiacov, okamžite zrušila všetky dane na pohonné hmoty. Jednoducho benzín by zrejme zlacnel o 20, 30, 40 % a bolo by vyriešené aspoň na nejakú dobu, kým sa veci usporiadajú. A tento návrh asi smeruje tiež k tomu. Takže treba, aby si to trošku overili a aby sa niečo stalo. My sme už dávnejšie navrhovali, zaveďte, znížme DPH na gastro, znížme DPH na potraviny, znížme DPH na ďalšie veci. Zatiaľ sa nič neudialo. Neviem, na čo sa čaká.
65. schôdza NR SR - 12.deň - A. dopoludnia
Dátum: 2022-05-20
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

19. Ďakujem za slovo. Pán kolega Marián Viskupič, ďakujem za perfektnú analýzu tohto problému, ktorý tu máme. O tom, že aká hrozba tohoto schválenia, tohoto návrhu zákona o financovaní voľného času dieťaťa pre mestá a obce je, svedčí jednotná reakcia ZMOS-u, Únie miest Slovenska a SK8. Nakoniec aj pán predseda SK8 pán Viskupič, tvoj menovec, župan z Trnavy, sa jasne vyjadril, že chýba aj diskusia na úrovni SK8, ale aj na úrovni napríklad strany OĽANO. To je jedna vec. Na obciach, v mestách sú vlajky na pol žrde. Začala takzvaná štrajková pohotovosť. Uvidíme, čo sa udeje do 30. 6. Ľudia v mestách a obciach začínajú vnímať, že toto riešenie, ktoré sa tu teraz prerokováva a predkladá, nie je dobré pre nich samotných v mestách, obciach a to preto, lebo toto nie je protiinflačné opatrenie. My sme očakávali nejaký protiinflačný balíček a máme na stole inflačný balíček, pretože toto zvyšuje dopyt, toto nepostihuje práve tých ľudí, ktorí sú infláciou najviac dotknutí. To sú ľudia, ktorí majú fixné príjmy. Tým treba pri vysokej inflácii pomôcť. My nemáme krízu, my máme infláciu. A to sú ľudia v dôchodkovom veku, ktorí nemajú iné príjmy, to sú ľudia vo verejnej správe, to sú učitelia, ktorí nemôžu podnikať a nemôžu si prilepšiť ku svojmu platu. Tým treba pomôcť. A vtedy budeme môcť hovoriť o protiinflačných opatreniach. Toto nie je protiinflačné opatrenie, ktoré sa ponúka a narobí veľké, veľkú, veľké problémy samospráve ako takej. Ďakujem pekne.
65. schôdza NR SR - 7.deň - A. dopoludnia
Dátum: 2022-05-05
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

116. Ďakujem pekne za slovo, vážený pán predseda. Pán predseda, pán kolega Peter Pellegrini, správne si uviedol, že ten návrh, kde by sa mali ešte vyplatiť ďalšie dávky našim seniorom, dôchodcom je reálny, pretože vláda má peňazí dosť. Práve zverejnila Rada pre rozpočtovú zodpovednosť informáciu o výsledkoch verejných financií k 31. 12. 2021, z ktorej vyplýva a počuli sme to už aj pred časom z výroku pána ministra financií, ktorý hovoril, že je tu nejaký hrubý dlh, ale potom je čistý dlh, pretože my máme v peňaženke. A podľa Rady pre rozpočtovú zodpovednosť je v peňaženke zhruba 13 mld. eur k 31. 12. V peňaženke. A ešte k tomu pribudli tie zvýšené dane z inflačných tlakov od začiatku roku, takže plus-mínus, ešte plus k tomu 3-4 mld. Takže, ak niekto povie, že to nemá z čoho dávať tým najzraniteľnejším, ktorí majú fixné príjmy, nemôže sa inak s infláciou vysporiadať, tak klame. A ak by sme mali toto, čo teraz pripravujú vo vláde a budúci týždeň vraj by to mali schváliť, nazvať lex Slovensko, že miliardu 200 mil. na budúci rok majú zaplatiť z veľkej časti mestá a obce, tak to je z jedného vrecka do druhého. To nie je žiadna nová pomoc, pretože to všetko, to 3/4 z tejto pomoci majú zaplatiť mestá a obce. Nuž, keď nám hovorí pán minister financií, že lepších je 100 euro vo vrecku rodiny, ako 100 euro v peňaženke primátora, tak asi nevyznám sa v tej samospráve, lebo primátor nemá žiadnu peňaženku. Peňaženku má vždy len zastupiteľstvo. To by si mal uvedomiť a to sú peniaze ľudí.
65. schôdza NR SR - 7.deň - A. dopoludnia
Dátum: 2022-05-05
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

34. Ďakujem pekne za slovo, pán predsedajúci, a kolegom za faktické poznámky. Pánovi Kuffovi chcem povedať, že neviem, či je dobrý pojem, že štát je zlý správca, štát nespravuje. Pozemky vlastní štát, ale spravuje ich Slovenský pozemkový fond. Takže táto pojmológia by mala byť jasná. Pán Šefčík, on sa tam, asi má nejaké problémy, je tu s počítačom. Viete, ja sa vás len môžem spýtať, že prečo vy takýto jedinečný, potrebný zákon, po ktorom prahnú obce, mestá, ako povedal pán kolega Peter Pellegrini, už to bolo na stole, a preto je to teraz tu, lebo už sa tým zaoberá aj on, aj naša partia, tak jednoducho to stačí podporiť. Prečo to nechcete podporiť vy osobne, prečo to nechce podporiť OĽANO, prečo to nechce podporiť SaS? To naozaj tie mestá a obce už idú do toho režimu, že tá samosprávna funkcia úplne padne? Počuli sme tu aj to, že čo nás čaká na budúci rok, mínus 700 až 800 miliónov eur a podobne a toto je ďalší, ďalší klinček zdá sa. Ďakujem pekne. Áno, plán obnovy odolnosti, pán Kočiš, ten by sa mal využiť aj na takéto veci. Je pravda, že už druhýkrát tento návrh zákona tu je. Prvýkrát nenašiel podporu. Uvidíme, čo bude teraz podľa tých prázdnych lavíc koaličných poslancov. Možno po včerajšku naozaj majú ťažké ráno, ale znamená, že asi, no uvidíme. Necháme sa prekvapiť milo, ale všetko potvrdzujem, aj to, čo povedal pán kolega Pellegrini, pán poslanec a predkladateľ zákona a aj pán kolega Suja. Akým spôsobom by tento návrh zákona pomohol samosprávam a obyvateľom, lebo to sú aj občania Slovenskej republiky, tí obyvatelia.
65. schôdza NR SR - 7.deň - A. dopoludnia
Dátum: 2022-05-05
Poslanec: Blcháč, Ján (SMER - SD)
Druh vystúpenia: Vystúpenie

8. Ďakujem za slovo, vážený pán predsedajúci. Kolegyne, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady pre financie a rozpočet, Ústavnoprávny výbor Národnej rady, Výbor Národnej rady pre pôdohospodárstvo a životné prostredie a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 10. júna 2022 a gestorský výbor do 13. júna 2022. Pán predsedajúci, prosím, otvorte rozpravu k uvedenému návrhu zákona.
90. schôdza NR SR - 7.deň - B. popoludní
Dátum: 2023-05-11
Poslanec: Cmorej, Peter (SaS)
Druh vystúpenia: Vystúpenie s faktickou poznámkou

56. Ja neviem, či neoľutujem tú otázku, Jozef, ale, prosím ťa, povedz nám, čo si tam ty s tými dievčatami robil na tej telesnej výchove, keď ti chodili všetky cvičiť, aj keď mali svoje dni a tešili sa na relaxáciu. Ako fakt ma to zaujalo. (Povedané so smiechom. Smiech v sále.)
90. schôdza NR SR - 5.deň - B. popoludní
Dátum: 2023-05-09
Poslanec: Cmorej, Peter (SaS)
Druh vystúpenia: Vystúpenie s faktickou poznámkou

78. Ďakujem pekne. No, my v SaS-ke nemáme veľmi radi, keď sa šijú zákony na konkrétnu jednu udalosť alebo teda pre niekoho konkrétne, a toto už by tam len bolo treba napísať, že zákon pre Devín, ale toto je absolútne že výnimočný prípad, kedy ja osobne schvaľujem tento zákon, lebo je tam napísané napríklad aj to, že musí byť obec 15 rokov v nútenej správe, čo teda už, pevne dúfam, že sa nikdy viac nikomu nepodarí naplniť túto podmienku. A to, čo je tá situácia, to je v Devíne naozaj že bizarná, takže ja teda dúfam, že prejde do druhého čítania tento zákon, a predpokladám, že tam si budeme musieť niektoré veci povedať, napríklad že ako boli tí veritelia jednotliví uspokojení, lebo ak by tam bol niekto, kto úplne, kto nebol vôbec uspokojený, tak to môže mať potom ďalšie následky, ak by sme takto zákon povedali, že ten dlh jednoducho už neexistuje. Takže to, tam som veľmi zvedavý na všetky tie právne konotácie, ktoré tam potom k tomu budú.
88. schôdza NR SR - 11.deň - A. dopoludnia
Dátum: 2023-03-30
Poslanec: Cmorej, Peter (SaS)
Druh vystúpenia: Vystúpenie s faktickou poznámkou

16. Ďakujem pekne pánovi poslancovi Blcháčovi za vystúpenie a ďakujem veľmi za korektné pripomienky, ktoré som zo všetkých strán zozbieral. Myslím, že takto by to malo, to by bolo ideálne, keby to takto vyzeralo pri každom zákone. A ešte teda som chcel aj to povedať, čo som zabudol v úvodnom slove, že zohľadnil som aj tú pripomienku k tej, k tým hlavným kontrolórom. Tam bolo pôvodne navrhnuté, že oni majú kontrolovať všetky prevody, tak sme to upravili tak, že budú teda len prevody majetku nad 20-tisíc eur kontrolovať, takže nebude to také náročné, ako by, ako by malo byť. A toto bola taká posledná hlavná pripomienka Únia miest... Únie miest, že, myslím, že tam sme zapracovali de facto skoro všetko, čo oni chceli.